LETÉTI NYILATKOZAT

Letétbe helyezett gyűjtemény részletei

•	Letétbe helyező neve: Ferencz Zoltán
•	Letétbe helyező intézményi affiliációja: MTA TK SZI
•	Letétbe helyező emailcíme: Ferencz.Zoltan@tk.mta.hu
•	Kutatás címe: Energiafelhasználás
Absztrakt (kb. 150 szó terjedelemben): A kutatás célja, hogy az energetikában általánosan használható szempontrendszerhez olyan súlyokat határozhassunk meg mellyel a magyar társadalom vagy annak egyes csoportjainak véleményalkotási mechanizmusai a leginkább modellezhetők. 
A kutatás célcsoportja a felnőtt magyar lakosság.
A kutatás célja olyan kombinált módszertan kidolgozása, amelyik lehetővé teszi a lakosság villamos-energiával, hőtermeléssel és közlekedéssel kapcsolatos véleményeinek pontos megismerését a kvantitatív és kvalitatív társadalomkutatások módszertanával.
Ennek érdekében kísérletet arra, hogy a kérdőíves vizsgálatot megelőzően kvalitatív módszerekkel, az ún. fókuszcsoportos vizsgálattal részletesen feltárjuk és megismerjük a lakosság különböző csoportjainak véleményét.
A kérdőíves vizsgálat során vizsgáljuk az energiatermeléshez, felhasználáshoz kapcsolódó ismereteket, azok beágyazottságát, alternatívák és kockázati lehetőségek ismeretét. Egyes alternatívák ismerete esetén feltárjuk azokat a lehetséges cselekvéseket is, amelyek az adott energiafelhasználási módhoz vagy alternatívihoz kapcsolódnak, illetve bemutatjuk ezen cselekvéseket meghatározó társadalmi jellemzőket és attitűdöket.
•	Kutatás kezdete és vége: 2017. 05.15.- 2018.12.31.
•	Kutatás finanszírozója: MTA Energiatudományi Kutatóközpont
•	Kutatásvezető: Ferencz Zoltán
•	Kutatás résztvevői: Csizmady Adrienne, Ferencz Zoltán
•	Gyűjtési időszak: 2017. 05.15.- 2018.12.31.
•	Időbeli lefedettség

Átadott dokumentumok típusa és száma:

•	Kutatási terv, ami a szerződés melléklete 			1 db word
•	Fókusz csoport segédanyagok (vezérfonal; teszt kérdőív)	1 db word
•	Fókusz csoport beszámoló 					1 db pdf
•	Lakossági kérdőív 						1 db pdf
•	Kártyalapok lakossági kérdőívhez 				1 db word
•	Adatbázis 							1 db sav

Végleges, a repozitóriumból hozzáférhető dokumentumok típusa és száma:
•	Letéti nyilatkozat 						1 db rtf
•	Kutatási terv 							1 db rtf
•	Fókusz csoport segédanyagok (vezérfonal; teszt kérdőív)	1 db rtf
•	Fókusz csoport beszámoló 					1 db pdf
•	Lakossági kérdőív 						1 db pdf
•	Kártyalapok lakossági kérdőívhez				1 db rtf
•	Adatbázis változói						1 db rtf
•	Adatbázis							1 db sav

Végleges URL: http://openarchive.tk.mta.hu/id/eprint/389

DOI: 10.17230/KDK389

TÁJÉKOZTATÓ

A letéti nyilatkozat aláírásával lehetővé teszi az MTA TK Kutatási Dokumentációs Központ (KDK) számára azt, hogy a dokumentumot/dokumentumgyűjteményt a KDK archiválás céljára megőrizze, feldolgozza és terjessze az Ön által megjelölt feltételekkel. Az Ön által letétbe helyezett dokumentum/dokumentumgyűjtemény és az ahhoz tartozó dokumentumok hivatkozása szerepelni fog a KDK elektronikus adatbázisában. A hozzáférés feltételeit a jelen Letéti Nyilatkozat rögzíti.

Az adatlapon az archiváláshoz és dokumentáláshoz szükséges azon alapvető információk megadását kérjük, melyek lehetővé teszik a dokumentum/dokumentumgyűjtemény másodlagos felhasználását. Miután az itt megadott alapadatok bekerülnek a KDK repozitóriumába, esetlegesen további adatok megadása válik szükségessé a KDK repozitóriumának online felületén a Letétbe Helyező részéről. Erről a Letétbe Helyezőt értesítjük.

Kérjük, a kutatásban szereplő személlyel/személyekkel készült minden szóbeli és írásbeli adatvédelmi megállapodásról tegyen említést. Fáradozását előre is köszönjük. A kitöltéshez kollégáink, amennyiben Ön ezt igényli, készségesen segítséget nyújtanak.

A KDK a maga részéről kijelenti, hogy az itt letétbe helyezett dokumentumnak/dokumentumgyűjteménynek csak terjesztője (disztribútora), a szerzői és a kapcsolódó jogokkal a Letéti Nyilatkozatot aláíró intézmény vagy természetes személy bír. A KDK a felhasználók számára csak a letétbe helyező által rendelkezésre bocsátott dokumentáció alapján adhat felhasználói támogatást.

A KDK felhasználói kötelezettséget vállalnak arra, hogy a felhasznált adatok forrását (mind az eredeti kutatást, mind a KDK-t) hivatkozzák, feltüntetik azokban a publikációkban, amelyekhez a dokumentumokat felhasználják. 

LETÉTI NYILATKOZAT

Kijelentem, hogy a gyűjtemény feletti rendelkezéssel mások szerzői jogait nem sértem, és a gyűjteményt jogom van a KDK archívumában hozzáférhetővé tenni. A kutatásban szereplő és a kutató személlyel/személyekkel történt esetleges megállapodásokat figyelembe véve és azokat betartva hozzájárulok, hogy a KDK ezt a dokumentumot/dokumentumgyűjteményt terjessze az alább megjelölt felhasználási feltételek mellett (A kívánt részt kérjük, húzza alá!):

1.	Kijelentem, hogy az általam átadott dokumentum/dokumentumgyűjtemény konkrét válaszadó személlyel/személyekkel való kapcsolat megállapításához elégséges adatot tartalmaz: IGEN / NEM
Amennyiben IGEN-nel válaszolt az 1-es pontra:

1.1.	Kérem, hogy a KDK munkatársai anonimizálják a gyűjtemény személyes adatait: IGEN / NEM

Amennyiben nemmel válaszolt az 1.1-es pontra:
1.2.	A dokumentumot/dokumentumgyűjteményt felhasználó tudományos és egyéb publikációkban az adatok esetleges személlyel való kapcsolatának megállapítását lehetetlenné kell tenni: IGEN / NEM

Kijelentem, és aláírásommal igazolom, hogy a repozitóriumba feltöltendő, a KDK munkatársai által gondozott fájlokat átnéztem, és jóváhagyom, hogy az alábbi feltételekkel azokat közzétegyék a KDK repozitóriumában:

2.	A kutatási dokumentumokra 12 hó embargót kérek. Az embargó letelte után az alábbi feltételekkel publikálhatóak a dokumentumok:
3.	Kijelentem, hogy a KDK munkatársai által gondozott dokumentum/dokumentumgyűjtemény és az abban található összes adat, ideértve az esetleges személyes adatokat, korlátozás nélkül szabadon publikálhatók a KDK rendszerében (amennyiben az átadott dokumentum/dokumentumgyűjtemény konkrét válaszadó személlyel/személyekkel való kapcsolat megállapításához elégséges adatot tartalmaz, és nem kért anonimizálást a 1.1. bekezdésben, csak akkor jelölhető meg igennel, ha a válaszadó ezt szóban vagy írásban explicite engedélyezte): IGEN / NEM

Az alábbiakat csak akkor töltse ki, amennyiben nemmel válaszolt a 3-as pontra:
4.	A dokumentum/dokumentumgyűjtemény és az abban található adatok tudományos kutatási céllal minden TK-s kutató számára felhasználhatóak. IGEN / NEM
5.	A dokumentum/dokumentumgyűjtemény és az abban található adatok tudományos kutatási céllal nem TK-s kutatók számára -- a KDK online felületén történő igénylés után -- felhasználhatóak. IGEN / NEM
Amennyiben igennel válaszolt az 5-ös pontra:
5.1.	Nem TK-s kutatók a kutatási igényt a KDK online felületén tudják jelezni. Az elbírálás a KDK munkatársának / a kutatásvezetőnek elbírálási jogkörébe tartozik (húzza alá a megfelelő opciót).
6.	A dokumentum/dokumentumgyűjtemény és az abban található adatok csak az adattulajdonos (letétbe helyező) egyedi engedélyével adhatók ki (csak akkor jelölhető meg igennel, ha a 3-as, 4-es és 5-ös pontok mindegyikében nemmel felelt). IGEN / NEM
7.	A dokumentum/dokumentumgyűjtemény és az abban található személyes adatok oktatási céllal felhasználhatóak. IGEN / NEM
8.	A dokumentum/dokumentumgyűjtemény és az abban található adatok a közszolgálati média számára kiadhatók. IGEN / NEM
Egyéb megkötések: 

Ezen kutatási gyűjtemény(ek) / cikk(ek) és a metaadataik tekintetében megadom a MTA TK KDK Repozitórium számára a jogot, hogy tárolja, és állandóan ingyenes szolgáltassa ezeket az ebben a dokumentumban lefektetett feltételeknek megfelelően. Ez az anyag a saját intellektuális tulajdonom és értem, hogy a MTA TK KDK Repozitórium nem vállal semmilyen felelősséget azon esetre, ha a fájlok és metaadatok terjesztése során szerzői jogsértés fordulna elő.

Kelt: Budapest, 2018. február 1.

Név: ______________________________________

Aláírás: ________________________________________

A dokumentumokat átvettem:

-------------------------------------

A KDK munkatársa